เป็นแฟนที่แย่ แต่เป็นพ่อที่ดีนะ เขาบอก
กลับมาเดินสาย 10 สถาบันการศึกษาอีกครั้งแล้วนะคะ พี่อ้อยพี่ฉอด ออนทัวร์ โครงการที่ 2 เมื่ออาทิตย์ที่แล้วไป ม.กรุงเทพ มาค่ะ วันปฐมนิเทศของปี 1 สนุกมากกับคำถามของน้องๆ มีน้องผู้ชายคนหนึ่ง ยกมือขึ้นถาม ,พี่อ้อยพี่ฉอดครับ พี่ว่า เราจะมีโอกาสเจอรักแท้ในร้านเหล้าหรือเปล่าครับ 555 คงเคยได้ยินมาใช่ไหมคะ อยากได้แฟนแบบไหน ให้ตามหาในสถานที่ที่คนแนวนั้นน่าจะไปอยู่ อยากได้แฟนเป็นพ่อบ้านแม่บ้าน ให้ไปหาในซุปเปอร์มาร์เก็ต อยากได้แฟนธรรมะ ธัมโม ต้องไปหาในวัด เจอแฟนในร้านเหล้า หลงรักกันตอนเมา ก็ต้องดูว่าตอนหายเมา เราจะยังเลือกเขาอยู่หรือเปล่า ไม่มีสูตรไหนใช้ได้กับทุกความรักค่ะ น้องเองคงไม่ได้ใช้ชีวิตเกิดแก่เจ็บตายอยู่แต่ในร้านเหล้าซะที่ไหน ไม่ว่าจะเจอความรักที่ใด ก็ต้องใช้เวลาในการเรียนรู้กันทั้งนั้น คนที่วัดก็เข้าเหล้าก็กินมากมาย จะบอกว่าเขาไม่น่าไว้ใจซะทีเดียวคงไม่ใช่ คน คือตำราเล่มใหญ่ที่สอนเราเรื่อง ใจ ได้ดีที่สุด ไม่มีใคร เป็นแบบไหน ก็แบบนั้นทั้งชีวิต วิธีคิดแต่ละคนเปลี่ยนไปตามเรื่องราวมากมายที่เขาเจอในแต่ละวัน เราจะไม่ตัดสินใครเร็วจนเกินไป ความรัก ไม่ว่าเริ่มต้นจากที่ไหน ถ้าจะเดินหน้าต่อไป ยังไงก็ต้องใช้เวลา ตอนแรกรัก เรามักหันมุมที่สวยที่สุดเข้าหากันทั้งนั้น พอนานวัน เมื่อความเป็นตัว ฉัน และตัว เธอ แสดงออกอย่างชัดเจน วันนั้นเราอาจจะเห็นอีกหลายมุมที่เราไม่เคยเห็น และไม่เชื่อว่าเขาจะเป็น ไม่ใช่แค่เขาเปลี่ยน เราเองก็เปลี่ยน อะไรจะไปเหมือนเดิม ในวันที่โลกหมุนไปทุกวัน อีกอย่าง รักแท้ จะมีหรือไม่มี แค่ดูแลรักที่มีให้ดีที่สุดก็แล้วกัน ใครจะไปรู้ ตอนแรก รักที่เจออาจจะไม่แท้ แต่ดูแลใส่ใจกันดี๊ดี วันหนึ่งรักที่มี อาจกลายเป็นรักที่ดีขึ้นเรื่อยๆ ด้วยมือของเรา ต่อให้เจอกันที่ร้านเหล้า เราอาจมีกันและกันได้นานกว่าที่คิดก็ได้ และเช่นกัน บางคนเชื่อมั่นว่า เราเจอกันในที่ดีๆ เขาน่าจะเป็นคนดี แต่บางทีก็ไม่ใช่,คนเราถ้ารักกัน จะวันไหนยังไงก็ต้องน่ารัก และถ้ารัก ความซื่อสัตย์ต่อกันยากตรงไหน เขายอมรับว่าเป็นแฟนที่แย่ แต่ไม่ต้องปรับปรุงอะไรอย่างนั้นหรือ อนาคตเขาจะดีให้ดูนะ แล้วมั่นใจได้ยังไงว่าคนข้างๆ จะรอไหว ตอนเป็นแฟน ยังเป็นแฟนที่ไม่ดี ตอนเป็นสามีจะแย่แค่ไหน แถมโปรโมตเอาไว้ ว่าเขาจะเป็นพ่อที่ดีมาก ยากจะเชื่อค่ะ ถ้าจะดี ควรดีตั้งแต่วันนี้ คนทุกคนล้วนมีความไม่สมบูรณ์แบบ แย่ตรงนั้น ด้อยตรงนี้ แต่พยายามทำตัวให้ดีขึ้นเพื่อจะได้ยืนข้างๆ คนที่เรารักได้อย่างน่าภาคภูมิใจ ไม่ใช่ขอเลวให้สะใจ แล้วค่อยดีขึ้นได้ตอนมีลูก อ้าว แล้วตอนมีเรา ทำไมเขาถึงไม่อยากเป็นคนดีเพื่อเรา ขอให้แฟนอดทนกับความเป็นคนไม่รู้จักพอของเขา ไปกิ๊กกับสาวคราวลูก หรือ ไปรักสนุกแต่ไม่ผูกมัดกับผู้หญิงคนไหนๆ ทั้งที่มีเรา รักเขา เรายังไม่เห็นมีใคร เขารักเราน้อยไป ถึงนอกใจซ้ำๆ ซากๆ จนยากจะเรียกคืนความเชื่อใจ ตอนเป็นแฟน ยังทำให้คนใกล้ๆ มีความสุขไม่ได้ เราจะเสี่ยงไปไหม ถ้ายอมให้เกิดอีก 1 ชีวิตบริสุทธิ์ เพราะคิดว่าเขาจะหยุดได้ แล้วถ้าเขายังหาข้ออ้างเรื่อยไป วันที่ต้องมานั่งร้องไห้ไปกับลูก คงทุกข์กว่านี้ ,ลองเปิดใจคุยกันอีกที การที่เขามีคนอื่น เราขมขื่นแค่ไหน ถ้าเขาไม่รักเรามากพอจะหยุดทำร้าย คงต้องแยกย้ายกันในที่สุดอยู่ดี เรารักกันในวันนี้ ต้องดีต่อกันตั้งแต่วันนี้ และเชื่อเสมอว่า ถ้าวันนี้ดี วันหน้าก็คงจะดี แต่ถ้าวันนี้ยังแย่ แค่หวังว่า วันหน้าเขาคงจะดี ยังหลอกตัวเองไม่ไหวเลย,หากเขาเป็นคนชอบทำบุญจริง น่าจะชินกับการเป็นผู้ให้ เราขอแค่ความสบายในการอยู่ใกล้ๆ เขายังให้ไม่ได้เลย มัวแต่ไปทำบุญกับใครๆ แต่ทำร้ายหัวใจคนใกล้ตัว หัวใจเขาทำด้วยอะไรกัน ไม่ว่าวันเริ่มต้น เราจะค้นหากันเจอในสถานที่ไหน ถ้าอยากจะเดินหน้าด้วยกันต่อไป ต้องใช้เวลา เพื่อทำให้รู้ว่า เราต้องกล้าที่จะเสี่ยงกับเขาระดับไหน แม้จะรู้ว่า รู้จักกันนาน ก็ใช่ว่ารู้จักกันดี แต่อย่างน้อย ใช้เวลา ดูใจ ให้นาน จะได้ไม่ทรมานกับการ ทำใจ ซึ่งอาจใช้เวลานานกว่ามาก
เรารักกันในวันนี้ ต้องดีต่อกันตั้งแต่วันนี้ และเชื่อเสมอว่า ถ้าวันนี้ดี วันหน้าก็คงจะดี แต่ถ้าวันนี้ยังแย่ แค่หวังว่า วันหน้าเขาคงจะดี ยังหลอกตัวเองไม่ไหวเลย
ความรัก,ดีเจพี่อ้อย,คนดังนั่งเขียน,เป็นพ่อที่ดี,ปัญหาครอบครัว,ครอบครัว